|  |
| --- |
| PATVIRTINTA  Joniškio r. Skaistgirio gimnazijos direktoriaus 2017 m. rugpjūčio 28 d.  įsakymu Nr. V-233 |

**JONIŠKIO R. SKAISTGIRIO GIMNAZIJOS SMURTO IR PATYČIŲ PREVENCIJOS IR INTERVENCIJOS VYKDYMO TVARKOS APRAŠAS**

**I. BENDROSIOS NUOSTATOS**

1. Smurto ir patyčių prevencijos ir intervencijos vykdymo Joniškio r. Skaistgirio gimnazijos tvarkos aprašo (toliau – Tvarkos aprašas) paskirtis – padėti mokyklos bendruomenei užtikrinti sveiką, saugią, užkertančią kelią smurto, prievartos apraiškoms aplinką, kuri yra psichologiškai, dvasiškai ir fiziškai saugi.
2. Smurto ir patyčių prevencijos ir intervencijos vykdymo Skaistgirio gimnazijos Tvarkos aprašas nustato patyčių stebėsenos, prevencijos ir intervencijos vykdymą individualiu klasės, grupės, mokyklos, šeimos lygmeniu mokykloje.
3. Tvarkos aprašas remiasi šiais principais:

3.1. į smurtą ir patyčias būtina reaguoti nepriklausomai nuo jų turinio (dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;

3.2. kiekvienas mokyklos administracijos atstovas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie patyčias, turi reaguoti ir stabdyti;

3.3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų, bei nepriklausomai nuo besityčiojančiųjų ar patiriančių patyčias amžiaus ir pareigų;

1. Visi gimnazijos bendruomenės nariai (mokiniai, administracijos atstovai, mokytojai, švietimo pagalbos specialistai, tėvai (globėjai, rūpintojai), kiti darbuotojai) supažindinami su Tvarkos aprašu ir patvirtina tai savo parašu.
2. Tvarkos apraše vartojamos sąvokos:

5.1. patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui.

5.2. patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):

5.2.1. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

5.2.2. fizinės patyčios: mušimas, spardymas, spaudimas, dusinimas, užkabinėjimas, turtinė žala ir kt.;

5.2.3. socialinės patyčios: socialinė izoliacija arba tyčinė atskirtis, gandų skleidimas ir kt.;

5.2.4. elektroninės patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir kt.

5.3. patyčias patiriantis vaikas – mokinys, iš kurio yra tyčiojamasi.

5.4. besityčiojantysis/skriaudėjas – vaikas ar suaugęs, inicijuojantis patyčias ir/ar prisidedantis prie jų.

5.5. patyčias patiriantis suaugęs – administracijos atstovas, pedagogas, švietimo pagalbos specialistas ar techninis darbuotojas, iš kurio tyčiojasi mokinys (-iai).

5.6. patyčių stebėtojas – vaikas, matantis ar žinantis apie patyčias.

5.7. patyčių prevencija – veikla, skirta patyčių rizikai mažinti, imantis mokyklos bendruomenės narių (vaikų, administracijos atstovų, pedagogų, švietimo pagalbos specialistų, kitų darbuotojų, tėvų (globėjų, rūpintojų) švietimo, informavimo ir kitų priemonių.

5.8. patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant jų tėvus (globėjus, rūpintojus).

5.9. patyčių prevencijos ir intervencijos stebėsena – patyčių situacijos mokykloje stebėjimas, renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolimesnės raidos ir galimo poveikio prognozavimas.

1. Tvarkos aprašas parengtas vadovaujantis Jungtinių Tautų vaiko teisių konvencija; Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos vietos savivaldos įstatymu, Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „ Dėl smurto prevencijos įgyvendinimo mokyklose rekomendacijų patvirtinimo“.

**II. SMURTO IR PATYČIŲ STEBĖSENA IR PREVENCIJA GIMNAZIJOJE**

1. Smurto ir patyčių prevencija ir intervencija yra svarbi gimnazijos veiklos dalis, kurios planavimu, organizavimu ir stebėsena rūpinasi gimnazijos direktorius, Vaiko gerovės komisijos nariai, klasių vadovai, o jos vykdyme dalyvauja visi gimnazijos bendruomenės nariai.
2. Gimnazijos direktorius yra atsakingas už gimnazijos Tvarkos aprašo parengimą ir vykdymą.
3. Smurto ir patyčių prevencijos ir intervencijos vykdymo tvarkos įgyvendinimą koordinuoja gimnazijos Vaiko gerovės komisija, kuri kiekvienais mokslo metais:

9.1. inicijuoja ir kordinuoja anoniminės vaikų apklausos vykdymą ir apibendrina jos rezultatus;

9.2. surenka apibendrintus duomenis iš klasių vadovų dėl gimnazijoje fiksuotų pranešimų apie smurtą ir patyčias ir atlieka jų analizę (ne rečiau kaip kartą per pusmetį);

9.3. remiantis apklausos ir pranešimų apie patyčias analizės duomenimis, rengia

smurto ir patyčių prevencijos ir intervencijos priemonių planą;

9.4. aptaria turimą informaciją, svarsto prevencijos ir intervencijos priemonių taikymo plano turinį vaiko gerovės komisijos posėdyje;

9.5. teikia pasiūlymus gimnazijos direktoriui dėl smurto ir patyčių prevencijos ir intervencijos priemonių įgyvendinimo gimnazijoje, gimnazijos darbuotojų kvalifikacijos tobulinimo patyčių prevencijos ar intervencijos srityje ir kitais klausimais;

9.6. teikia pasiūlymus gimnazijos direktoriui dėl Gimnazijos tvarkos aprašo tobulinimo;

9.7. atlieka kitus gimnazijos patyčių prevencijos ir intervencijos vykdymo tvarkoje numatytus veiksmus.

1. Klasės vadovai kasmet išanalizuoja ir apibendrina turimus pranešimus apie smurtą ir patyčias, informuoja vaiko gerovės komisijos narius, koordinuojančius vykdymo tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su smurtu ir patyčiomis.
2. Klasės auklėtojai vykdo smurto ir patyčių stebėseną ir prevenciją savo klasėje:

11.1. su socialiniu pedagogu tris kartus per mokslo metus išanalizuoja ir apibendrina turimus pranešimus apie smurtą ir patyčias klasėje, informuoja Vaiko gerovės komisijos narius, koordinuojančius vykdymo tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su smurtu ir patyčiomis;

11.2. klasių auklėtojai klasės valandėlių metu kreipia dėmesį ir aptaria su vaikais žodines, fizines, socialines, elektronines patyčias (jų atpažinimą, ypatumus ir tinkamą reagavimą) pasirinkta forma;

11.3. klasių auklėtojai kiekvieno tėvų susirinkimo metu skiria laiko mikroklimatui klasėje aptarti. Su tėvais aptariamos žodinės, fizinės, socialinės, elektroninės patyčios (jų atpažinimas, ypatumai ir tinkamas reagavimas), konkrečios probleminės situacijos klasėje bei jų sprendimai.

**III. SMURTO IR PATYČIŲ INTERVENCIJA GIMNAZIJOJE**

1. Visais įtariamų ir realių smurto ir patyčių atvejais kiekvienas gimnazijos administracijos atstovas, pedagogas ar švietimo pagalbos specialistas, kitas darbuotojas reaguodamas:

12.1. įsikiša įtarus ar pastebėjus smurtą ir/ar patyčias – nutraukia bet kokius tokį įtarimą keliančius veiksmus, esant elektroninėms patyčioms, jei turi galimybę - išsaugo įrodymus;

12.2. primena vaikui, kuris smurtauja ir/ar tyčiojasi, gimnazijos nuostatas ir mokinio elgesio taisykles;

12.3. informuoja klasės vadovą, Vaiko gerovės komisiją apie įtariamą ar įvykusį smurtą ir/ar patyčias ( elektroninių patyčių atveju, jei turi, pateikia išsaugotus įrodymus), kartu pateikia užpildytą pranešimo apie smurtą ir patyčias formą ( forma 1 priede );

12.4. jei vaikui reikia pagalbos, kreipiasi į pagalbą galinčius suteikti asmenis (tėvus (globėjus, rūpintojus) ar gimnazijos darbuotojus) ar institucijas (pvz., policija, greitoji pagalba).

1. Klasės vadovas, gavęs informaciją apie įtariamą smurtą ar įvykusias patyčias:

13.1. išsiaiškina situaciją, nustato, ar tai smurto, ar patyčių atvejis;

13.2. organizuoja individualius pokalbius su smurto ar patyčių dalyviais, informuoja tėvus (globėjus, rūpintojus), esant poreikiui kviečia juos dalyvauti pokalbiuose;

13.3. užpildo pranešimo apie smurtą ir patyčias formą (forma 1 priede), ją perduoda Vaiko gerovės komisijai;

13.4. toliau stebi situaciją, bendradarbiauja su Vaiko gerovės komisija, psichologu ar socialiniu pedagogu ir informuoja apie pokyčius.

1. Užpildytą formą priėmęs asmuo formą registruoja smurto ir patyčių registracijos žurnale (žurnalas laikomas VGK pirmininko kabinete):

14.1. imasi spręsti smurto ar patyčių situaciją;

14.2. esant sudėtingesnei situacijai, inicijuoja gimnazijos Vaiko gerovės komisijos sušaukimą.

1. Vaiko gerovės komisija įvertinusi turimą informaciją:

15.1 numato veiksmų planą (gali būti individualūs pokalbiai su skriaudėju, skriaudžiamuoju, stebėtojais, jų tėvais, klase, kt. priemonės), supažindina su jo nevykdymo pasekmėmis skriaudėją ir jo tėvus (globėjus, rūpintojus), esant poreikiui koreguoja veiksmų planą;

15.2. informuoja gimnazijos direktorių apie esamą situaciją;

15.3 vykdo plane numatytas veiklas, stebi, analizuoja, organizuoja pakartotinius susirinkimus situacijos įvertinimui.

1. Vaikui smurtavus ar pasityčiojus iš administracijos atstovo, pedagogo, švietimo pagalbos specialisto ar techninio darbuotojo, asmuo, pastebėjęs ar įtaręs smurtą ir/ar patyčias, informuoja gimnazijos direktorių.
2. Administracijos atstovui, pedagogui, švietimo pagalbos specialistui ar techniniam darbuotojui smurtavus ir/ar pasityčiojus iš vaiko, asmuo, pastebėjęs ar įtaręs smurtą ar patyčias, informuoja gimnazijos direktorių.
3. Mokyklos direktorius, sužinojęs apie mokyklos darbuotojo patiriamą smurtą ar patyčias arba mokyklos darbuotojo smurtavimą ar tyčiojimąsi, privalo nedelsiant imtis priemonių.
4. Apie nustatytus vaiko teisių pažeidimus mokykla informuoja kompetentingas Joniškio rajono savivaldybės institucijas.
5. Visiems smurto ir/ar patyčių dalyviams pagal individualius poreikius gimnazijoje teikiama švietimo pagalbos specialistų ar pedagogų pagalba.
6. Smurtą ar patyčias patyrusiam gimnazijos bendruomenės nariui ir besityčiojančiam skriaudėjui suteikiama psichologo pagalba ne vėliau kaip per 5 darbo dienas nuo pranešimo apie smurtą ar patyčių faktą.

**IV. BAIGIAMOSIOS NUOSTATOS**

1. Visi dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.
2. Tvarkos aprašas skelbiamas Skaistgirio gimnazijos internetinėje svetainėje.

Joniškio r. Skaistgirio gimnazijos

smurto ir patyčių prevencijos ir intervencijos vykdymo

tvarkos aprašo Priedas Nr. 1

**JONIŠKIO R. SKAISTGIRIO GIMNAZIJA**

**Pranešimo apie smurtą ir patyčias forma**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

( data)

**1.Bendrieji duomenys**

|  |  |
| --- | --- |
| Patyčios įvyko (data, val.) |  |
| Kur įvyko patyčios ir smurtas |  |
| Kas pranešė apie patyčias |  |
| Kam pranešta apie smurtą ir patyčias |  |
| Kokia smurto ir patyčių forma naudota ar įtariama, kad buvo naudota: | |
| □ **Žodinės:** *pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir pan.* | |
| □ **Fizinės**: *mušimas, spardymas, spaudimas, dusinimas, užkabinėjimas, turtinė žala ir pan.* | |
| □ **Socialinės patyčios:** *socialinė izoliacija arba tyčinė atskirtis, gandų skleidimas ir kt.* | |
| □ **Elektroninės patyčios:** *skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir pan.* | |
| □ **Kiti pastebėjimai ( įrašyti):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | |
| **Ar yra žinomas tokio elgesio pasikartojamumas:** | |

**2. Duomenys apie patyčių dalyvius:**

|  |  |
| --- | --- |
| Asmens, patyrusio smurtą patyčias vardas, pavardė (jei mokinys, nurodoma klasė) |  |
| Asmens (-ų), kuris (-ie) tyčiojosi vardas, pavardė (jei mokinys, nurodoma klasė) |  |
| Asmens (-ų), stebėjusio (-io) patyčias, vardas, pavardė (jei mokinys, nurodoma klasė) |  |

**3. Išsamesnė informacija apie įvykį:**

|  |
| --- |
|  |

**4.Veiksmų po įvykio planas su:**

|  |  |
| --- | --- |
| Asmeniu patyrusiu patyčias |  |
| Asmeniu, kuris tyčiojosi |  |
| Stebėtoju (-ais) |  |
| Patyčių dalyvių tėvais |  |
| Kitais gimnazijos darbuotojais |  |
| Kita (įrašyti) |  |